o
Piispa ja tohtori Dominiquae Bierman, tervetuloa ohjelmaan!
Kiitos!
Olet Kad-Esh MAP -järjestön perustaja ja johtaja.
MAP tulee sanoista messiaaninen, apostolinen ja profeetallinen.
Opetat kristityille juutalaisista juurista.
Miksi kristittyjen on tärkeä tutustua juutalaisiin juuriin?
Herra puhui minulle vuonna 1994.
Olin kirjoittanut ensimmäisen kirjani, "Juurten parantava voima".
Kysyin Herralta saman kysymyksen:
"Miksi kristityn on tärkeää tietää juutalaisista juurista?"
Olin juuri pitänyt seminaarin Sveitsissä.
Ihmisiä pelastui. Mielenterveys- ongelmista kärsivät parantuivat.
Syöpäkasvaimet lähtivät.
Jumala kirkkaus vuodatettiin parannuksenteon yhteydessä, -
kun seurakunta palasi juutalaisille juurilleen.
Etenkin Euroopassa on ollut paljon juutalaisvihaa.
Sen juuret ovat niin kutsutussa korvausteologiassa.
Korvausteologia syntyi 400-luvulla Nikean kirkolliskokouksessa.
Se kehottaa seurakuntaa erottautumaan juutalaisuudesta.
Sen takia miljoonia juutalaisia on tapettu Jeesuksen nimissä.
Herra osoitti, että palaamalla juutalaisille juurille -
ja öljypuuhun, joka on Israel Room. 11:n mukaan, -
saadaan aikaan herätys ja katkaistaan kiroukset.
Siksi se on seurakunnalle elämän ja kuoleman kysymys.
Miten se tuo herätyksen?
Jesaja 62:ssa on jae, jossa sanotaan:
"Tehkää tie, käykää porteista, raivatkaa kivet pois" -
"ja valmistakaa tie kansalle."
Euroopassa suurin kivi on korvausteologia.
Kun kivi raivataan pois, Pyhä Henki pääsee laskeutumaan.
Herra puhui minulle siitä, ennen kuin tulimme Suomeen.
Käsiini osui Suomelle vuosia sitten annettu profetia.
Se on täyttymässä tällä hetkellä. Luen sen.
Profetia tuli Rodney Pereiralta -
tunnetun evankelistan, Hilja Aaltosen, kautta.
Tässä lukee: "Jumala haluaa kertoa Suomelle:"
"Vaikka olet pieni maa, sinulla on suuri tehtävä lopunaikoina."
"Nostan sinua voimalla ja käytän sinua enemmän kuin koskaan."
"Henkeni laskeutuu kansakuntasi ylle ihmeellisillä tavoilla."
"Muut kansakunnat katsovat sinua syvästi kunnioittaen."
"Liitän sinut Israelin yhteyteen, ja sinua kutsutaan kansakseni."
Tämä oli Rodney Pereiran vuosia sitten saama profetia, -
jonka Hilja Aaltonen välitti. Hilja kuoli talvella 105-vuotiaana.
Hän sanoi Jumalan luvanneen hänelle, ettei Hän ota häntä pois, -
ennen kuin herätys alkaa Suomessa.
Tämä on merkittävää.
Hilja varmasti näki jotakin.
Tässä sanotaan: "Liitän sinut Israelin yhteyteen," -
"ja sinua kutsutaan kansakseni." Kansani on lammaskansaa.
Matt. 25:32:ssa sanotaan, että Jeshua Messias erottaa kansat -
niin kuin lampaat erotetaan vuohista.
Hän asettaa lampaat oikealle. Ne menevät ikuiseen elämään.
Vuohikansat menevät vasemmalle ja ikuiseen kadotukseen.
Tässä Hän kutsuu Suomea kansakseen, lammaskansaksi.
Ensimmäisessä kirjassa kutsun seurakuntaa parannukseen -
ja juutalaisille juurilleen.
Toisen kirjani nimi on Lammaskansat.
Ennen Suomeen tuloa olimme Eilatin rukoustornissa.
Toimimme Eilatissa Punaisenmeren rannalta.
Kutsumme sitä suomalaiseksi torniksi, -
koska siellä käy niin paljon suomalaisia.
Lomalaiset hakevat tornista hengellistä uudistusta.
Se on hieno tapa rentoutua lomalla.
He tulevat lomalle, mutta Herra onkin varannut heille jotakin muuta.
Ennen tänne tuloa olimme Eilatin rukoustornissa.
Aloimme rukoilla Jerusalemia kohti.
Ympärillämme kohosivat Eilatin ja Edomin vuoret.
Taustalla kimalteli Punainenmeri, -
jonne egyptiläiset hukkuivat ja jonka Mooses halkaisi.
Yhtäkkiä näin Jeshuan.
Hän seisoi temppelivuorella. Näin sen hengessäni.
Hän oli haltioitunut ja iloinen.
Hän hyppi, tanssi ja kierähteli ympäriinsä.
Se tapahtui juuri ennen lähtöämme.
Hänen ympärillään oli enkeleitä. Enkelit olivat ihmeissään.
He olivat iloisia, mutta he eivät ymmärtäneet, mitä tapahtui.
He kyselivät toisiltaan: "Miksi Hän on niin iloinen?"
Herra sanoi: "Olet menossa raivaamaan kivet pois Suomesta" -
"ja tekemään laskeutumispaikan kirkkaudelle ja herätykselle."
Hän oli siitä haltioissaan. Uskon, että asia on selvä.
Kyse on oikeanlaisesta asenteesta Jumalaa kohtaan.
Kyllä, jos tarkoitat parannuksen tekemistä.
"Parannus" hepreaksi on "teshuva".
"Teshuva" tarkoittaa neljää asiaa: "kääntyä pois", -
"tehdä parannus", "tulla ennalleen asetetuksi" ja "vastaus kaikkeen".
Vastaus kaikkeen on siis kääntyä, tehdä parannus ja tulla ennalleen.
Mihin sitten pitää kääntyä?
Mitkä ovat juuremme? Vanha testamenttiko vai jotakin muuta?
Käsite "Vanha testamentti" tulee korvausteologiasta.
Raamattu on alusta loppuun pääosin juutalaisten kirjoittama.
He olivat kaikki israelilaisia.
2. Tim. 3:16:ssa VT:ta sanotaan Pyhäksi Kirjoitukseksi.
Messiaan uskon perusta -
on heprealaiset Pyhät Kirjoitukset.
Meidän on palattava niihin.
Siihen liittyvät myös Herran säätämät ajat ja ajanjaksot, -
kuten sapatti ja juhlat, jotka korvausteologia on poistanut.
Jopa Jeshua-nimen sanomista pidettiin kiellettynä -
monissa seurakunnissa aivan viime aikoihin asti.
1960-luvulla käynnistyi messiaanisten juutalaisten herätys.
Jos joku sanoi "Jeshua", häntä katsottiin oudosti.
Korvausteologian takia seurakunta vieraantui omasta identiteetistään:
öljypuuhun oksastamisesta Israelin kansan kanssa.
Jeesus yhdistää juutalaiset ja pakanat yhdeksi kansaksi.
Aivan niin. Sanon nyt jotakin hassua.
Hän ei oksasta joulupuuhun vaan öljypuuhun.
Room. 11:ssä Hän oksastaa meidät öljypuuhun.
Uudestisyntyneestä kristitystä tulee sydämessään juutalainen.
Hänet oksastetaan kansaan, joka luvattiin uudessa liitossa.
Monet sanovat olevansa Uuden testamentin kristittyjä.
Kenelle Uusi liitto annettiin?
Jer. 31:31-33:ssa sanotaan:
"Katso, päivät tulevat, sanoo Herra," -
"jolloin teen uuden liiton Juudan heimon ja Israelin heimon kanssa."
Hän ei tee sitä Amerikan, Saksan tai Suomen, vaan Israelin kanssa.
Liitto on oleva erilainen.
Hän lupaa kirjoittaa Tooransa, lait, sydämeen ja mieleen.
Ne eivät ole enää kivitaulussa vaan uskovien sydämessä.
Se on tärkeä ymmärtää.
Vain Israelilla on uusi liitto, koska sillä oli vanha liitto.
Israelin kautta pakanat oksastetaan öljypuuhun.
Se kuuluu Israelin liittoon.
Se on hyvin tärkeää.
Kun sen tajuaa, ei voi olla juutalaisvihaa ja antisemitismiä.
Sitten Messiaan morsian tulee ehyeksi.
Kirjassasi kerrot kohdanneesi nuorena antisemitismiä Chilessä.
Synnyit juutalaiseen perheeseen Latinalaisessa Amerikassa.
Olet matkustellut monessa maassa.
Mitä juutalainen perintö merkitsi sinulle ja perheellesi, -
kun asuitte eri maissa?
Mieluummin puhun juutalaisvihasta kuin antisemitismistä.
Arabitkin ovat seemiläisiä.
Vihanpito kohdistuu nimenomaan juutalaisiin, siksi juutalaisviha.
Juutalaisvihaa esiintyi Chilessä hyvin piilevänä.
Se pulpahtaa jostakin esiin.
Suvussamme oli kaksostytöt. Olimme kesäasunnolla.
Valparaison alue on hyvin tunnettua.
He tulivat kerran itkien kotiin. He olivat silloin noin 3-vuotiaita.
He olivat olleet ystävän luona. Ystävä sanoi: "Tapoitte Kristuksen."
Tytöt sanoivat: "Emme ole tappaneet ketään."
He tulivat itkien kotiin.
Tuo yksi valhe on tappanut valtavan määrän juutalaisia.
Kuinka moni uskoo sen yhä tänäänkin?
Tämä on tärkeä asia.
Juutalaiset eivät olisi voineet tappaa Kristusta, -
koska siihen aikaan juutalaisilla ei ollut minkäänlaista määräysvaltaa.
Roomalaiset olivat vallassa. He naulitsivat Hänet ristille, -
he laittoivat piikkikruunun Hänen päähänsä, pukivat viitan, -
repivät parran ja sylkivät Hänen päälleen.
Ylipappi oli palkannut juutalaisia huutamaan: "Ristiinnaulitse!"
Roomalaiset ristiinnaulitsivat Hänet, eivät juutalaiset.
Toiseksi jos juutalaiset ovat ainoita, jotka tappoivat Messiaan, -
vain juutalaiset voivat pelastua. Messias kuoli kaikkien syntien takia.
Jos he ovat ainoita syntisiä, vain he voivat pelastua.
Kiitos Jumalalle, että kaikkien synnit naulittiin ristille, -
jotta kaikki voivat saada armon.
Jeshua sanoi Joh. evankeliumissa: "Kukaan ei ota minulta henkeäni."
"Minä annan sen pois. Sen käskyn olen saanut Isältäni."
"Annan henkeni ja otan sen jälleen."
Jos Jumala voitaisiin tappaa, Hän ei ole oikeastaan Jumala
Kukaan ei voinut tappaa Messiasta.
Hänet yritettiin tappaa Nasaretissa, mutta Hän katosi väkijoukkoon.
Yksi yksittäinen valhe on tappanut monia ihmisiä.
Valhe elää yhä Chilessä, Suomessa ja muualla. Se täytyy kumota.
Sinäkin käsitit, että Jeesus on Messias, joka kuoli puolestasi.
Ennen sitä harjoitit toisenlaista hengellisyyttä.
Kerro siitä.
Olin hyvin epätoivoinen ja hukassa.
Silloinen mieheni sairasti kaksisuuntaista mielialahäiriötä.
Yritin parantaa hänet, mutta en pystynyt. Se rikkoi minut.
Aloin etsiä vastausta kaikkialta. Kun olin aallonpohjassa, -
äiti toi minulle amerikkalaisen noidan, Shirley MacLainen, kirjan.
Hän opettaa siitä, miten saa yhteyden henkimaailmaan.
Etsin todellisuutta niin paljon, -
että polvistuin noitakirja kädessäni ja sanoin:
"Jumala, jos tällainen henkimaailma on olemassa," -
"näytä se minulle ouija-laudan kautta
Ouija-lautoja ei ollut Israelissa. Sain sellaisen Kanadasta.
Minulla oli terveysruokakauppa. Yksi kaupanpitäjä toi sen.
Uppouduin okkultismiin niin, että lopulta minulla oli henkioppaita.
Löysin vain pimeyttä ja enemmän pimeyttä.
Lopulta käsitin, ettei kirja vienyt minua kohti valoa.
Harrastin siihen aikaan maalausta.
Kirjoitin kankaalle: "Valo, mihin olet mennyt? Tule luokseni!"
Toimin siihen aikaan myös matkaoppaana.
Olin 28-vuotias.
Olin meksikolaisten katolisten kanssa kirkossa -
Galileanjärven lähellä. He nauttivat ehtoollista.
En halunnut osallistua, koska olin juutalainen.
Pappi kysyi: "Mitä menetettävää sinulla on?"
Sanoin: "Niinpä." Minulla oli neljä kerrosta meikkiä, -
ja silti stressi näkyi selvästi kasvoiltani. Tukka lähti tukkoina.
Hän sanoi: "Kerrot ihmeistä, joita Jeesus teki Galileassa."
Kun otin viinin ja leivän, -
Jumalan voima lankesi yhtäkkiä ylleni. Polveni alkoivat tutista.
Seinällä oli risti. Olin polvillani sen edessä.
Olen espanjanjuutalainen, sefardi.
Meidät karkotettiin Espanjasta ristin kanssa.
En olisi ikinä polvistunut ristin ääreen, mutta siinä olin.
En tiennyt mitään evankeliumista.
Ennen kuin ehdin sanoa "Jeshua", -
olin syntynyt uudesti. Pian täytyin Hengellä.
Sieluni ja elämäni eheytyivät.
Tapasin miehen, jonka kanssa olen ollut naimisissa yli 23 vuotta.
Millaista oli tajuta, ettei tarvitse tulla kristityksi?
Se oli hassua.
Olet lukenut kirjani. Muistat sen.
Kun Jumalan voima laittoi minut polvilleni, -
voima tuntui erilaiselta. Siinä oli valtaa, -
mutta siinä oli myös Isyyttä ja rakkautta.
Hän sanoi: "Juokse, käy kasteella ja pelastu." Kysyin, minne juoksen.
Juoksin Jerusalemiin. Siellä on kristillinen suurlähetystö.
Tapasin sen perustajan, Jan Willem van der Hoevenin, hollantilaisen.
Tiesin ICEJ:stä.
Sanoin: "Viekää minut nopeasti katoliseen kirkkoon kasteelle."
Kiitos Jumalalle, hän sanoi: "En voi antaa siunaustani."
Olin hyvin vihainen. Hän ei antanut minun tulla katoliseksi.
Hän katsoi minua ja sanoi sanat, -
jotka ovat vaikuttaneet elämääni ja työhöni hyvin paljon:
"Pysyt juutalaisena ja palvelet Messiastasi Jeshuaa juutalaisena."
En ymmärtänyt, mitä yhteistä Jeshualla ja Jeesuksella oli.
Tämäkin on korvausteologiaa.
Juutalainen ei yhdistä Jeesusta Kristusta juutalaiseen Messiaaseen.
Kun korvausteologia raivataan pois tieltä, -
juutalaiset pystyvät yhdistämään Jeshuan ja Jeesuksen.
Mitä voimme oppia Jeesuksesta, kun tutkimme juutalaisia juuriamme?
Kaiken. Aloitetaan siitä, että Hän on Juudan leijona.
Yhtäkkiä saa rohkeutta, jota ei ole uskonnollisessa kristillisyydessä.
Sitä tajuaa, että Hän on leijona ja että Hän karjuu.
Kuva sievästä kristitystä karisee.
Sitä tulee radikaalimmaksi ja kuuliaisemmaksi.
Hänet alkaa myös löytää Toorasta.
Toora on se, mitä kutsutaan viideksi Mooseksen kirjaksi.
Ne ovat viisi Jumalan, Elohimin, kirjaa.
Alkaa nähdä, miten Elohim välittää elämämme yksityiskohdista.
Hän välittää terveellisestä ruokavaliosta ja aviosuhteista.
Meillä oli konferenssi Pasila-hotellissa.
Kerroin siitä, miten 3. Moos. 18:ssa mainitaan laki siitä, -
ettei pitäisi harjoittaa yhdyntää kuukautisten aikana.
Kristityt eivät tunne kyseistä lakia. Tilastojen mukaan -
ortodoksijuutalaisilla ei ole kohdunkaulan syöpää, -
kun kristityillä on syöpää, keskenmenoja ja muuta, -
mikä voi aiheutua juuri tästä.
Toora avaa uuden maailman, joka tuo terveyden koko elämään.
Sama pätee tietysti sapatin uudelleen löytämiseen.
Ensimmäisenä konferenssipäivänä nautimme sapattiaterian.
Selitin ihmisille, miten 1. Moos. 2:ssa kerrotaan, -
että Herra erotti, pyhitti ja siunasi seitsemännen päivän.
Perjantai-iltana rauha laskeutuu yllemme.
Se on yliluonnollista. Odotamme sitä hartaasti.
Monet ovat hyvin hengellisiä. He rukoilevat ja lukevat Sanaa.
Olemme hyvin kiireisiä. Elämmehän tässä maailmassa.
Tarvitsemme sapatin rauhaa.
Sieltä löytyvät lepo, terveet ihmissuhteet ja juhlat.
Kaikki juhlat heijastavat Jeshuaa. Hän on pääsiäiskaritsa.
Kun puhut Toorasta tai Jumalan laista, -
monet ajattelevat, että Jeesushan vapautti meidät lain alta.
Mitä ajattelet siitä? Elämmekö lain vai armon mukaan?
Rohkaisen lukemaan kirjani "Oksastettu".
Siinä selitän, miten suhtautua lakiin, Uuteen liittoon ja Henkeen.
Täytyy ymmärtää, että Jeshua vapautti meidät lain kirouksesta.
Koska olemme rikkoneet käskyjä, yllämme on kiroukset, -
jotka on lueteltu 5. Moos. 28:14:ssä ja siitä eteenpäin.
Ne sisältävät sairauksia, ahdistusta, köyhyyttä ja muuta.
Hän vapautti meidät lain kirouksesta, -
niin että Pyhä Henki voi kirjoittaa Hänen lakinsa sydämiimme.
Se on täysin eri asia.
Kun tulin Herran luo, Toora kirjoitettiin sydämeeni heti.
En halunnut enää tehdä syntiä enkä harjoittaa haureutta, -
sen jälkeen kun Pyhä Henki tuli minuun.
Laki on kirjoitettu nyt sydämiin.
Samalla tavalla kun korvausteologia raivataan pois, -
on helpompi kuulla Pyhän Hengen ääni, -
ja Hän auttaa meitä noudattamaan lakeja.
Pyhä Henki vahvistaa lait sydämessämme. - Aivan.
Tarvitsemme Ruach ha'Kodeshia, Pyhää Henkeä.
Ilman Häntä emme pysty tekemään mitään.
Tarvitsemme Pyhän Hengen voitelua.
Meillä on myös mieli. Mielessä on linnakkeita.
Niistä jotkin ovat uskonnollisia.
Kun mielessämme on teologisia linnakkeita, -
torjumme Pyhän Hengen neuvon, koska mielemme ei ymmärrä sitä.
On tärkeää tutustua juutalaisiin juuriin, -
jotta korvausteologia ja mielen linnakkeet voidaan raivata pois.
Ja niin Pyhä Henki voi kirjoittaa Tooran sydämiimme.
Kiitos, että opetit meille juutalaisista juuristamme.
Sinulla on mukanasi shofar.
Toitko sen tiettyä tarkoitusta varten? Kerro siitä hieman.
Toimme sen tiettyä tarkoitusta varten.
Haluamme puhaltaa siihen ja tuoda Suomeen herätyksen.
Jerikon muurit kaadettiin puhaltamalla shofareihin.
Sotajoukot kutsutaan kokoon puhaltamalla shofariin.
Joel 2:ssa shofarilla kehotetaan parannuksentekoon.
Kun shofariin puhalletaan, enkelten sotajoukot lähtevät liikkeelle.
Puhalsimme shofariin portilla, Helsingin lentokentällä.
Puhalsimme siihen konferenssissa. Puhallan siihen nyt, -
jotta koko Suomi kuulee shofarin äänen.
Sanotaan: "Siunattuja ovat ne, jotka voivat kuulla shofarin äänen."
Ehkäpä nousen seisomaan.
Shofariin täytyy puhaltaa seisaaltaan.
Herätys Jeshuan nimessä!
Suomennos: Marianne Tenetz